CELEX: 62015CA0679
Language: hu
Date: 2017-01-25 00:00:00
Title: C-679/15. sz. ügy: A Bíróság (harmadik tanács) 2017. január 25-i ítélete (a Finanzgericht Baden-Württemberg [Németország] előzetes döntéshozatal iránti kérelme) – Ultra-Brag AG kontra Hauptzollamt Lörrach (Előzetes döntéshozatal — Vámunió — Vámtartozás keletkezése az áru jogellenes bejuttatása nyomán — Az adós fogalma — A jogi személynek a jogellenes bejuttatást okozó alkalmazottja — A csalárd vagy nyilvánvalóan gondatlan eljárás meghatározása)

13.3.2017   
            
            
               HU
            
            
               Az Európai Unió Hivatalos Lapja
            
            
               C 78/5
            
         A Bíróság (harmadik tanács) 2017. január 25-i ítélete (a Finanzgericht Baden-Württemberg [Németország] előzetes döntéshozatal iránti kérelme) – Ultra-Brag AG kontra Hauptzollamt Lörrach
   (C-679/15. sz. ügy) (1)
   
   ((Előzetes döntéshozatal - Vámunió - Vámtartozás keletkezése az áru jogellenes bejuttatása nyomán - Az adós fogalma - A jogi személynek a jogellenes bejuttatást okozó alkalmazottja - A csalárd vagy nyilvánvalóan gondatlan eljárás meghatározása))
   (2017/C 078/06)
   Az eljárás nyelve: német
   
      A kérdést előterjesztő bíróság
   
   Finanzgericht Baden-Württemberg
   
      Az alapeljárás felei
   
   
      Felperes: Ultra-Brag AG
   
      Alperes: Hauptzollamt Lörrach
   
      Rendelkező rész
   
   
               1)
            
            
               A 2006. november 20-i 1791/2006/EK tanácsi rendelettel módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 202. cikke (3) bekezdésének első francia bekezdését úgy kell értelmezni, hogy a jogi személyt az árunak az Unió vámterületére történő jogellenes bejuttatása miatt keletkező vámtartozás adósának lehet tekinteni, ha ezt a bejuttatást valamely olyan alkalmazottja okozta, aki nem a törvényes képviselője, amennyiben ez az alkalmazott a szóban forgó árut a munkáltatója által rábízott feladatkör kereteit tiszteletben tartva, és a saját feladatköre keretében erre vonatkozóan felhatalmazással rendelkező másik alkalmazott által a részére ebből a célból adott utasításokat végrehajtva juttatta be, és ezáltal a hatáskörének keretein belül, a munkáltatója nevében és érdekében járt el.
            
         
               2)
            
            
               Az 1791/2006 rendelettel módosított 2913/92 rendelet 212a. cikkét úgy kell értelmezni, hogy annak meghatározásához, hogy a jogi személyiségű munkáltató tekintetében valamely eljárás e cikk szerint csalárdnak vagy nyilvánvalóan gondatlannak minősül-e, nem kizárólag magát a munkáltatót kell figyelembe venni, hanem e munkáltatónak kell betudni azon alkalmazott vagy alkalmazottak eljárását is, akik – miközben tiszteletben tartották a munkáltató által rájuk bízott feladatkör kereteit, és ezáltal a hatáskörük keretein belül, a munkáltatójuk nevében és érdekében jártak el – az áru jogellenes bejuttatásának okozói voltak.
            
         
      (1)  HL C 111., 2016.3.29.